**Hovedmål: I Flateby barnehage har vi**

**nulltoleranse mot mobbing.**

**Delmål:**

**Alle ansatte i barnehage skal jobbe for å opprettholde et mobbefritt oppvekstmiljø i barnehagen.**

**HVA ER MOBBING?**

**Det er mobbing når en person eller en gruppe fysisk og/eller psykisk over tid plager en annen person. Enkelttilfeller av konflikter i lek, erting regnes ikke som mobbing.**

 **Mobbingen kan utarte seg som fysisk og/eller psykisk plaging, trakassering, negativ omtale/tiltale, utestenging, ignorering, erting eller trusler. Det er et skjevt maktforhold i form av eks alder eller sosial status i gruppa mellom de som mobber og de som blir mobbet.**

**MÅL FOR FLATEBY BARNEHAGES ARBEID**

**MOT MOBBING:**

* **Alle, både barn og voksne skal ha et godt fysisk og psykososialt miljø som fremmer trygghet, glede og utvikling. Alle skal få den hjelp og støtte de har behov for å videreutvikle seg.**
* **Vi har et barnehagemiljø med nulltoleranse mot mobbing blant både barn og voksne.**
* **Øke personalets kunnskap om forebygging og håndtering av mobbing i barnehagen. Vi har diskusjoner rundt temaet mobbing på ulike møter i løpet av året.**
* **Vi har et tett og åpent samarbeid med foreldrene om temaet mobbing.**

**DETTE ØNSKER VI FOR BARNA I VÅR BARNEHAGE:**

* **Alle blir møtt med omsorg og anerkjennelse, slik at de føler seg verdifulle.**
* **Både barn og voksne respekterer hverandre for den man er.**
* **Alle barn har venner og noen å leke med.**
* **Alle opplever trygghet, glede og utvikling i barnehagen.**
* **Barna opplever et miljø som styrker deres selvtillit og selvfølelse, slik at de går styrket ut av barnehagen.**
* **Personalet skal være bevisste sin voksenrolle og sitt ansvar for å forebygge mobbing i barnehagen, og evt sette inn tiltak.**

**FOREBYGGENDE ARBEID:**

* **Personalet jobber målbevisst med sosial kompetanse i barnehagen. (selvbilde, selvtillit, samspill, empati, lek, glede)**
* **Vi vektlegger voksenrollens viktighet. De voksne må se og høre barna. En aktiv, tydelig og omsorgsfull voksenrolle er avgjørende. Gå for eksempel bort til barna når vi snakker til/med dem.**
* **Vi skal ta ansvar for å skape et godt foreldresamarbeid om forebygging av mobbing.**
* **Vi har sosial kompetanse som innhold på foreldremøtet om høsten.**
* **Vi observerer samspillet mellom: barn – barn, voksen – voksen, og barn – voksen. Se egen liste bakerst i handlingsplanen.**
* **Vi har samtaler med barna i små grupper eller alene, om hvordan de har det i barnehagen.**
* **Vi har jevnlige diskusjoner vedr. mobbing på avdelingsmøter, personalmøter, planleggingsdager.**
* **Sosial kompetanse er tema på avdelingene både i sosialt samspill i hverdagen (eks. lek) og i samlingstunder.**

**TILTAK OM MOBBING OPPSTÅR:**

**Pedagogisk leder, og øvrig personale, har ansvar for å utøve følgende tiltak ved mobbesituasjoner:**

**I forhold til barna:**

* **Samtaler (og oppfølgingssamtaler) med de involverte barna.**
* **Vurdere å ta opp temaet med hele barnegruppa, samlingsstund.**
* **De voksne får ansvar for å observere samspillet mellom barna det gjelder, være ekstra tilstede. Det som blir observert skal dokumenteres.**
* **Avdelingen utarbeider en strategi for å stanse mobbingen.**

**I forhold til foreldre:**

* **Pedagogisk leder har ansvar for å ha samtale med foresatte når mangelfull sosial kompetanse oppleves og mobbing forekommer. Disse samtalene skal dokumenteres.**
* **Foresatte til den/de som mobber og til den/de som blir mobbet skal informeres. Ha samtale med de involverte foresatte hver for seg eller sammen, vurder i hvert tilfelle.**
* **Bli enige med foresatte om tiltak som settes i gang. Hva kan foreldrene bidra med?**

**SJEKKLISTE – BARNEHAGENS OPPVEKSTMILJØ:**

**Sjekkliste ang. relasjonen mellom barn og voksen:**

|  |  |  |  |  |
| --- | --- | --- | --- | --- |
| **Spørsmål:** | **Ja –** **alltid** | **Ja –** **ofte** | **Nei - sjelden** | **Nei –** **aldri** |
| **Er voksne i vår barnehage anerkjennende og støttende i forhold til barns initiativ?** |  |  |  |  |
| **Blir alle barna lagt merke til i like stor grad, uavhengig av type personlighet? (innadvendt/utadvendt)** |  |  |  |  |
| **Får noen barn stadig positiv oppmerksomhet fra oss voksne – mer enn andre barn?** |  |  |  |  |
| **Får noen barn stadig negativ oppmerksomhet fra oss voksne – mer enn andre barn?** |  |  |  |  |
| **Aner vi et mønster i at vi voksne har lettere for å tro på noen barns forklaring i konflikter enn andre barn i gruppa?** |  |  |  |  |
| **Er det noen barn i gruppa vi voksne tar mer kontakt med – og finner på flere aktiviteter med enn andre barn?** |  |  |  |  |
| **Er det noen barn i gruppa vi voksne tar lite kontakt med – og sjelden tar initiativ til aktiviteter med?** |  |  |  |  |
| **Klarer vi å involvere alle barna i fellesskapet – eks. i samtaler ved måltidene?** |  |  |  |  |
| **Har vi voksne større tålmodighet med enkelte barn i gruppa enn andre, når det gjelder å hjelpe dem/oppfølging?** |  |  |  |  |
| **Blir noen barn raskere avbrutt/avvist av oss voksne enn andre når de tar kontakt med oss?** |  |  |  |  |
| **Er vi voksne bevisste på at barn ikke alltid klarer å skille spøk og ironi?** |  |  |  |  |

**SJEKKLISTE ANGÅENDE MILJØET I BARNEHAGEN:**

|  |  |  |  |  |
| --- | --- | --- | --- | --- |
| **Spørsmål:** | **Ja –** **alltid** | **Ja –** **oftest** | **Nei –** **sjelden** | **Nei –** **aldri** |
| **Er miljøet i vår barnehage preget av gjensidig omsorg, anerkjennelse, varme og respekt?** |  |  |  |  |
| **Er samspillet mellom barna preget av likeverdighet, og veksling mellom hvem som bestemmer i leken?** |  |  |  |  |
| **Er det en trygg og avslappet tone preget av humor, spontanitet, oppmuntring og glede** |  |  |  |  |
| **Er det et miljø preget av trygghet, glede og utvikling?** |  |  |  |  |

**La disse sjekklistene om barnehagens oppvekstmilljø bli et diskusjonsgrunnlag i personalgruppa, på avdelingsmøter, personalmøter etc.**

**Er vår barnehage der vi vil den skal være når det gjelder oppvekstmilljø?**

EVALUERING:

* **Personalet evaluerer årlig sitt arbeid mot mobbing.**
* **Avdelingene har selv ansvar for å jobbe i forhold til tiltak og mål i denne planen.**